af en de en fr af nl af af af af af af af af nl en nb af nl da nl af en nl af nl af hu en en fy fr jbo et de af es nl nl et af de ca fr id en af af nl es fr fr nl en af en nl fr fr sv oc af en en nl fy es lt fr nl et fr nl en af af nl nl nl nl en af nl nl fi nl nl af af et en lt en nl af nl nl fr da af af fr en et af fr nl en et af nl nl fr en et cs af fr nl nl pl nl af et fr en lt nl fr af et nl lb af en af et fr nl nl nl cs nl en en en en en en en en en en en nl nl en en en als en en en en en en en en en fr it en nl de nl en en en en en nl nl nl en nl en en en en en en fr en nl nl sv en en en es nl en en nl en en en en af nl af en en af en en it en af en pl en en en it en en en en en en en en fr pl pl en nl en en tr nl en en en en en en en en en
Thyme - Tiemie Ma oor 25 jaar en oor kamp
Vandag is ek 25 jaar getroud, met my hoërskoolliefde, en ons ken mekaar vandat ek 14 jaar oud is.
Hulle sê, as jy 25 jaar getroud is, dan gee jy silwer vir mekaar, maar hierdie jaar kan ons nie silwer gee nie, want ons sente is op.  As ‘n mens se sente opraak, sonder dat jy dit kan keer, dan moet jy baie kreatief dink, oor huweliksherdenkings, en oor presente, en oor kamp …
Met bietjie sente wat ons present gekry het by SARS, beplan ons ons jaarlikse Desember Sederberge vakansie (SARS skuld ons nog geld, maar hulle probeer dit so moeilik as moontlik maak voordat ons dit kan terugkry).  Ek is redelik moedeloos, want ek is vies vir SARS (vies is ‘n baie mooi woord vir hoe ek eintlik voel), en ek hou nie baie van pak vir kamp nie.  Van vooruit dink, oor wat ek gaan aantrek en wat ek gaan eet oor ‘n week, hou ek nog minder en ek dink eintlik dit sal wonderlik wees as ek net kan aankom in die Sederberge, by ‘n klaar opgeslaande kamp, met al my kos en al my klere, en alles waarvan ek vergeet het, klaar daar en klaar uitgepak.
En toe besluit my man, van 25 jaar, om vir my ‘n ‘silwer’ present te gee.  Die present is ‘n baie mooi brief, toegedraai in ‘n silwer strook foelie (vir 25 jaar) en dit sê:  “Vyf-en-twintig jaar!  Vir my is jy nog steeds my meisie … al is dit ons silwer huweliksherdenking vandag.  Die mooi meisie in matriek met die lang blonde hare wat net al hoe ligter geword het in die son, is vandag nog vir my net so mooi met steeds silwer ‘highlights’ in die hare.  En vandag is jou jongstes pas klaar met matriek.
Daar het darem baie wysheid bygekom met die jare.  Dis nou natuurlik by my.  So weet ek jy hou niks van pak nie.  Ek dink by myself dat dit nie regtig oor die pak is nie maar oor die onsekerheid oor wat om in te pak.  Hoe moet jy nou weet wat jy Dinsdagoggend volgende week wil aantrek by die kamp?  Gaan dit warm wees?  Wie gaan daar wees en hoe gaan jy voel?  Jy haat dit om te voorspel wat jy gaan aantrek en eet ‘n week vooruit.  Maar daar is nie ‘n Langverwacht Shoprite in die Sederberge nie en daar is geen ander uitweg as om ‘n week voor die tyd al die besluite rondom kos en klere te neem nie.
So sit ek en jy gisteraand dus en voorspel volgende week se spyskaart.  En dit gaan bietjie moeilik.  Dis nou, dink ek weer by myself, dat jy ‘n week voor die tyd al die kos bestandele moet uitdink sodat dit gekoop en gepak kan word of miskien is dit omdat jy ook terselfdetyd aandete voorberei.  Hoe dit ook al sy, ek is seker jy het ‘n Deense oupa of ouma lank terug gehad.  Jou nooiensvan wil wys dat jy Nedelandse voorsate het, maar dit is net om ons deurmekaar te maak.  Sien, die Dene het ‘n ou gesegde wat sê ‘… voorspelling is moeilik, veral as dit oor die toekoms gaan’ … en dis moeilik vir jou.
So!  Om ‘n silwer randjie om jou donker wolkie te gee, het ek die spyskaart vir die aand-etes uitgetik met al die bestandele daarby, vir die hele week wat ons in die berge is.  Jy kan dit nou doodkrap soos jy dit koop.  Ek sal help pak.”
Ek gee vir my man sy gunsteling Lindt sjokalade – sonder die buitekant wat sê wat se soort dit is – sodat hy sjokalade kan kry, in silwer toegedraai, vir 25 jaar.  En ek speel vir hom ‘I can’t help falling in love with you’, van ‘Twenty One Pilots’  (Elvis sing dit ook mooi).  En ons vier ons 25ste huweliksherdenking, en ons pak vir die Sederberge kamp.  Want die koslysie was ‘n baie groot present, ek het nie nodig gehad om te dink wat se kos om te pak nie..
“Moenie die silwer foelie, om die patats en botterskorsie in die warm-as gaar te maak, vergeet nie”, eindig hy sy brief, en ek dink:  “Ek sal nie, want ek weet jy hou baie van patats en botterskorsie, in silwer foelie, en ek maak dit graag vir jou, want ek is baie lief vir jou, nog steeds, na 25 jaar …”.
Ek deel graag die aandete koslysie en bestandele met julle:
(vinnige maklike aand-ete na ry en kamp-opslaan)
·         2 rolle skilferkorsdeeg
o   1 pak spinasie
o   Gesnipperde ham en spek
o   2 soet rissies
o   1 pak sampioene
o   Fetakaas, mozzarellekaas en cheddarkaas
·         1 kg hoenderpak
o   250 ml vars room
o   2 groot uie
o   8 meduim aartappels
o   500g gemengde groente pak
o   1 pakkie heuning en mosterdsous
·         2kg repies varkvleis
o   2kg ‘stir fry’ gevriesde groente
o   ‘n Bottels ‘Sweet & Sour’ sous en sojasous
o   Sout en peper
o   Sout en peper
(Aangepas vir oorslaap in berg. Kos moet op stapstofie vorberei kan word.  1 blikkie van elk vir twee mense per stofie)
·         4 blikkies spaghetti in tamatiesous
·         4 blikkies boeliebief
·         4 blikkies ‘sweetcorn’
(Terug by kamp na stap –lywe moeg – vinnige en maklike gereg nodig)
o   2 eetlepels botter
o   30ml olyf olie
o   2 uie, grof gekap
o   2 pakkies gesnipperde spek
o   2 teelepels gekapte knoffel
o   10ml gedroogte origanum
o   2 blikkies boontjies in tamatiesous
o   1 blik gekapte tamaties met origanum en basieliekruid
o   125ml vars gekapte pietersielie
·         4 – 5 kg skaapnek / vleisskenkels
·         20 klein uitjies
·         Vars groente :
o   5 pakkies soppoeier (chillie beef of bruin uiesop)
o   8 teelepels kerrie
Bottersjorsie in foelie en
o   200ml Old Brown-sjerrie
o   1 eetlepel mosterd
o   1 eetleper worcestersous
o   1 eetlepel droë gemende kruie
o   1 teelepel sout
o   ½ teelepel varsgemaalde swartpeper
o   1 ui, fyngekap
o   3 knoffelhuisies, fyngekap
Thyme2016-12-07T07:08:05+00:00December 7th, 2016|Appreciate, Budget meals, Celebrate, Creativity, Feeling loved, Feeling thankful, Mom on the go, Tiemie Ma|
Share This Story, Choose Your Platform!
Mom on the go
The brand that is you
Subscribe to the Thyme blog
By signing up, you agree to our Terms of Service and Privacy Policy.
Copyright © 2015 by Liesl Cronje. Design by Nudge. View Disclaimer.